SET พลิกปิดลบ 2.83 จุด วิตกการเมืองสหรัฐฯ-ซาอุฯ กูรูแนะจับตาประกาศ Brexit พรุ่งนี้
SET พลิกปิดลบ 2.83 จุด วิตกการเมืองสหรัฐฯ-ซาอุฯ กูรูแนะจับตาประกาศ Brexit พรุ่งนี้ โดยดัชนีปิดตลาดวันนี้ ที่ระดับ 1,695.04 จุด ลบ 2.83 จุด หรือ 0.17% มูลค่าการซื้อขาย 5.3 หมื่นล้านบาท
17 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,695.04 จุด ลบ 2.83 จุด หรือ 0.17% มูลค่าการซื้อขาย 5.3 หมื่นล้านบาท ขณะที่ดัชนีเฉลี่ยอุตสาหกรรมดาวโจนส์ (Dow Jones Futures) ปิดวานนี้ (16 ต.ค.61) ที่ระดับ 25,798.42 จุด เพิ่มขึ้น 547.87 จุด หรือ 2.17% ส่วนดัชนีดาวโจนส์ล่วงหน้า (Dow Jones Futures) ณ เวลา 16.45 น. (ตามเวลาประเทศไทย) อยู่ที่ระดับ 25,703.00 จุด ปรับตัวลดลง 79 จุด หรือ 0.13%
10 หุ้นกดดัชนีวันนี้

ด้านนายสุเชษฐ์ สุขแท้ ผู้ช่วยกรรมผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ตลาดหุ้นไทยช่วงเช้ามีบรรยากาศที่ดี หลังดัชนีเฉลี่ยอุตสาหกรรมดาวโจนส์ปรับตัวเพิ่มขึ้น ประกอบกับตลาดหุ้นในภูมิภาคที่มีแนวโน้มดีมาตลอดทั้งวัน ก่อนที่ภาคบ่ายตลาดหุ้นทางฝั่งยุโรปเริ่มอ่อนตัวลงจากความกังวลเรื่องงบประมาณของอิตาลี รวมไปถึงเรื่อง Brexit ที่อังกฤษต้องการถอนตัวออกจากสหภาพยุโรป
นอกจากนี้ยังมีความกังวลเรื่องสถานการณ์ทางการเมืองระหว่างสหรัฐฯกับซาอุดิอาระเบีย ซึ่งส่งผลกระทบมาตลาดฯบ้านเรา ทำให้ดัชนีตลาดฯช่วงบ่ายอ่อนตัวลงและมีแรงขายออกในตอนท้าย กระทั่งปิดตัวในแดนลบ
สำหรับแนวโน้มตลาดวันพรุ่งนี้ (18 ต.ค.61) คาดว่าตลาดฯจะแกว่งตัวตามตลาดต่างประเทศ ทั้งทางฝั่งยุโรปและสหรัฐฯ หากปิดตัวในแดนบวก มีโอกาสขึ้นไปทดสอบแนวต้านที่ระดับ 1,710 จุด พร้อมกับให้แนวรับสำคัญที่ 1,690 จุด พร้อมกับแนะจับตาการประกาศ Brexit ในวันพรุ่งนี้ สำหรับการเก็งกำไรช่วงนี้ยังคงน่ากังวล แนะนำหุ้นกลุ่มธนาคารที่ทยอยประกาศผลประกอบการ รวมไปถึงหุ้นไอพีโอที่กำลังเข้าตลาดจะน่าสนใจกว่า
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
OSP มูลค่าการซื้อขาย 10,749.67 ล้านบาท ปิดที่ 27.25 บาท เพิ่มขึ้น 2.25 บาท
PTT มูลค่าการซื้อขาย 2,019.31 ล้านบาท ปิดที่ 51 บาท ราคาไม่เปลี่ยนแปลง
TMB มูลค่าการซื้อขาย 1,659.12 ล้านบาท ปิดที่ 2.26 บาท ลดลง 0.08 บาท
PTTEP มูลค่าการซื้อขาย 1,652.56 ล้านบาท ปิดที่ 146.50 บาท ลดลง 1.50 บาท
TOP มูลค่าการซื้อขาย 1,293.72 ล้านบาท ปิดที่ 85.75 บาท เพิ่มขึ้น 3.25 บาท
ตลาดหุ้นต่างประเทศ
